Opsiphanes

Opsiphanes er en slekt av sommerfugler som hører til gruppen uglesommerfugler (Brassolini) som trolig bør regnes til underfamilien ringvinger (Satyrinae) i den store familien flikvinger (Nymphalidae). De finnes bare i Sør- og Mellom-Amerika. I motsetning til de fleste dagsommerfugler holder de seg helst inne i den mørke regnskogen og kommer sjelden ut i lyset. Uglesommerfuglene ble tidligere ofte regnet som en familie for seg, Brassolidae.

Utseende 

Middelsstore til ganske store, bredvingete, brune sommerfugler. Vingenes overside er gjerne svartbrun, men kan også være lysere, gjerne med et gulbrunt skråbånd i forvingen eller gulbrunt rotfelt. Vingen har en markert, avrundet rettvinklet spiss. Undersiden er gulbrun, med fine tverrstreker (vatring) og gjerne også flere øyeflekker.

Levevis 
Uglesommerfuglene unngår solskinn, dels ved å holde seg inne i den tette skogen og dels ved å fly på ettermiddags- og kveldstid da det gjerne er overskyet og skumt. Larvene lever på forskjellige planter, blant andre bananer og forskjellige slags palmer. De voksne sommerfuglene blir tiltrukket til gjærende frukt.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae
 Underfamilien ringvinger, Satyrinae
 Gruppen uglesommerfugler, Brassolini Boisduval, 1836
 Slekten Opsiphanes Doubleday, 1849 – 11 arter
 Opsiphanes blythekitzmillerae Austin & Warren, 2007
 Opsiphanes bogotanus Distant, 1875
 Opsiphanes boisduvalii Doubleday, 1849
 Opsiphanes camena Staudinger, 1886
 Opsiphanes cassiae (Linnaeus, 1758)
 Opsiphanes cassina Felder & Felder, 1862
 Opsiphanes invirae (Hübner, 1808)
 Opsiphanes mutatus Stichel, 1902
 Opsiphanes quiteria (Stoll, 1780)
 Opsiphanes sallei Doubleday, 1849
 Opsiphanes tamarindi Felder & Felder, 1861
 Opsiphanes zelotes Hewitson, 1873

Kilder 
 Carter, D. 1994. Sommerfugler fra hele verden. Teknologisk Forlag. ISBN 82-512-0438-0

Eksterne lenker 
 
 Brassolini på Tree of Life 

Ringvinger
Sommerfugler formelt beskrevet i 1849
Dyr formelt beskrevet av Henry Doubleday